CELEX: 62013TN0044
Language: el
Date: 2013-01-29 00:00:00
Title: Υπόθεση T-44/13: Προσφυγή της 29ης Ιανουαρίου 2013 — AbbVie κατά EMA

16.3.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 79/31
            
         Προσφυγή της 29ης Ιανουαρίου 2013 — AbbVie κατά EMA
   (Υπόθεση T-44/13)
   2013/C 79/53
   Γλώσσα διαδικασίας: η αγγλική
   
      Διάδικοι
   
   
      Προσφεύγουσες: AbbVie, Inc. (Wilmington, Ηνωμένες Πολιτείες) και AbbVie Ltd (Maidenhead, Ηνωμένο Βασίλειο) (εκπρόσωποι: P. Bogaert, G. Berrisch, δικηγόροι, και B. Kelly, Solicitor)
   
      Καθού: Ευρωπαϊκός Οργανισμός Φαρμάκων
   
      Αιτήματα των προσφευγουσών
   
   Οι προσφεύγουσες ζητούν από το Γενικό Δικαστήριο:
   
               —
            
            
               Να ακυρώσει την απόφαση του Ευρωπαϊκού Οργανισμού Φαρμάκων EMA/748792/2012 της 14ης Ιανουαρίου 2013 που επιτρέπει την πρόσβαση σε έγγραφα του φακέλου της άδειας κυκλοφορίας του φαρμακευτικού προϊόντος· και
            
         
               —
            
            
               να καταδικάσει τον Ευρωπαϊκό Οργανισμό Φαρμάκων στα δικαστικά έξοδα των προσφευγουσών.
            
         
      Λόγοι και κύρια επιχειρήματα
   
   Προς στήριξη της προσφυγής οι προσφεύγουσες προβάλλουν πέντε λόγους ακυρώσεως.
   
               1)
            
            
               Με τον πρώτο λόγο προβάλλεται ότι η απόφαση αντιβαίνει στο άρθρο 4, παράγραφος 2, του κανονισμού περί διαφάνειας (1) και προσβάλλει τα θεμελιώδη δικαιώματα των προσφευγουσών για την προστασία του επιχειρηματικού απόρρητου.
            
         
               2)
            
            
               Με τον δεύτερο λόγο προβάλλεται ότι η απόφαση αντιβαίνει στο άρθρο 4, παράγραφος 4, του κανονισμού περί διαφάνειας και παραβιάζει την αρχή της χρηστής διοίκησης.
            
         
               3)
            
            
               Με τον τρίτο λόγο προβάλλεται ότι η απόφαση συνιστά παράβαση της υποχρεώσεως αιτιολογήσεως όσον αφορά την εφαρμογή του άρθρου 4, παράγραφος 2, του κανονισμού περί διαφάνειας.
            
         
               4)
            
            
               Με τον τέταρτο λόγο προβάλλεται ότι η απόφαση παραβιάζει την αρχή της δικαιολογημένης εμπιστοσύνης
            
         
               5)
            
            
               Με τον πέμπτο λόγο προβάλλεται ότι η απόφαση αντιβαίνει στην οδηγία 2001/29/ΕΚ (2), προσβάλλει τα θεμελιώδη δικαιώματα προστασίας των δικαιωμάτων πνευματικής ιδιοκτησίας, συμπεριλαμβανομένων των δικαιωμάτων του δημιουργού, και παραβιάζει τις αρχές της αναλογικότητας και της χρηστής διοίκησης, στον βαθμό που επιτρέπει την πρόσβαση με τη χορήγηση αντιγράφου των εγγράφων.
            
         
      (1)  Κανονισμός (ΕΚ) 1049/2001, του Ευρωπαϊκού Κοινοβουλίου και του Συμβουλίου, της 30ής Μαΐου 2001, για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής (ΕΕ 2001, L 145, σ. 43)
   
      (2)  Οδηγία 2001/29/ΕΚ του Ευρωπαϊκού Κοινοβουλίου και του Συμβουλίου, της 22ας Μαΐου 2001, για την εναρμόνιση ορισμένων πτυχών του δικαιώματος του δημιουργού και συγγενικών δικαιωμάτων στην κοινωνία της πληροφορίας (ΕΕ L 167, σ. 10)